CELEX: 52009XX1117(03)
Language: el
Date: 2009-10-05 00:00:00
Title: Απόφαση αριθ. 777, της 5ης Οκτωβρίου 2009 , περί κινήσεως διαδικασίας χορήγησης άδειας έρευνας κοιτασμάτων πετρελαίου και φυσικού αερίου — πόρων υπόγειου φυσικού πλούτου, σύμφωνα με το άρθρο 2 παράγραφος 1 σημείο 3 του νόμου περί υπογείου φυσικού πλούτου, στο τεμάχιο 1-18 Trakiya , που βρίσκεται στην επαρχία Haskovo, και γνωστοποίηση χορήγησης άδειας κατόπιν διαγωνισμού με ανταγωνιστική διαδικασία

17.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 276/41
            
         
      ΑΠΌΦΑΣΗ αριθ. 777
   της 5ης Οκτωβρίου 2009
   περί κινήσεως διαδικασίας χορήγησης άδειας έρευνας κοιτασμάτων πετρελαίου και φυσικού αερίου — πόρων υπόγειου φυσικού πλούτου, σύμφωνα με το άρθρο 2 παράγραφος 1 σημείο 3 του νόμου περί υπογείου φυσικού πλούτου, στο τεμάχιο 1-18 «Trakiya», που βρίσκεται στην επαρχία Haskovo, και γνωστοποίηση χορήγησης άδειας κατόπιν διαγωνισμού με ανταγωνιστική διαδικασία
   2009/C 276/09
   ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ
   ΤΟ ΥΠΟΥΡΓΙΚΟ ΣΥΜΒΟΥΛΙΟ
   Κατ’ εφαρμογή του άρθρου 42 παράγραφος 1 σημείο 1 και του άρθρου 44 παράγραφος 3 του νόμου περί υπογείου φυσικού πλούτου, σε συνδυασμό με το άρθρο 4 παράγραφος 2 σημείο 16 και το σημείο 1(24a) της πρόσθετης διάταξης του νόμου περί ενέργειας
   ΤΟ ΥΠΟΥΡΓΙΚΟ ΣΥΜΒΟΥΛΙΟ ΑΠΟΦΑΣΙΖΕΙ:
   
               1.
            
            
               Την κίνηση διαδικασίας χορήγησης άδειας αναζήτησης και έρευνας κοιτασμάτων αργού πετρελαίου και φυσικού αερίου στο τεμάχιο 1-18 «Trakiya», σε έκταση επιφάνειας 940,12 km2, οριοθετούμενη από τις γεωγραφικές συντεταγμένες των σημείων αριθ. 1 έως 10 σύμφωνα με το παράρτημα.
            
         
               2.
            
            
               Η άδεια του σημείου 1 χορηγείται κατόπιν ανταγωνιστικής διαδικασίας επιλογής.
            
         
               3.
            
            
               Η άδεια αναζήτησης και έρευνας ισχύει για πέντε έτη από την ημερομηνία έναρξης ισχύος της σύμβασης αναζήτησης και έρευνας, με δικαίωμα παράτασης της εν λόγω περιόδου βάσει του άρθρου 31 παράγραφος 3 του νόμου περί υπογείου φυσικού πλούτου.
            
         
               4.
            
            
               Ο διαγωνισμός για την αδειοδότηση σύμφωνα με το σημείο 1 θα πραγματοποιηθεί την 150ή ημέρα από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης, στο κτίριο του Υπουργείου Οικονομίας, Ενέργειας και Τουρισμού, Triaditza 8, Σόφια.
            
         
               5.
            
            
               Ως προθεσμία αγοράς των τευχών δημοπράτησης καθορίζεται η 120ή ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               6.
            
            
               Ως προθεσμία υποβολής των αιτήσεων συμμετοχής στο διαγωνισμό καθορίζεται η 135η ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               7.
            
            
               Ως προθεσμία υποβολής των προσφορών καθορίζεται η 155η ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               8.
            
            
               Για τον διαγωνισμό δεν θα απαιτηθεί η προσωπική παρουσία των διαγωνιζομένων.
            
         
               9.
            
            
               Η τιμή του φακέλου του διαγωνισμού καθορίζεται σε 500 BGN (500 βουλγαρικά λεβ). Ο φάκελος θα διατίθεται προς αγορά στην αίθουσα 802 του Υπουργείου Οικονομίας, Ενέργειας και Τουρισμού, Triaditza 8, Σόφια, κατά το χρονικό διάστημα που καθορίζεται στο σημείο 5.
            
         
               10.
            
            
               Οι διαγωνιζόμενοι πρέπει να πληρούν τις απαιτήσεις του άρθρου 23 παράγραφος 1 του νόμου περί υπογείου φυσικού πλούτου.
            
         
               11.
            
            
               Οι προσφορές αξιολογούνται με βάση τα προτεινόμενα προγράμματα εργασίας και τους πόρους που διατίθενται για την προστασία του περιβάλλοντος και την κατάρτιση, τις αντισταθμίσεις και τις διαχειριστικές ικανότητες και την οικονομική επιφάνεια, όπως προβλέπεται στα τεύχη δημοπράτησης.
            
         
               12.
            
            
               Η εγγύηση συμμετοχής στον διαγωνισμό καθορίζεται σε 10 000 BGN (10 000 βουλγαρικά λεβ) και πρέπει να κατατεθεί, πριν από τη λήξη της προθεσμίας που καθορίζεται στο σημείο 6, στον τραπεζικό λογαριασμό του Υπουργείου Οικονομίας, Ενέργειας και Τουρισμού, ο οποίος αναφέρεται στον φάκελο του διαγωνισμού.
            
         
               13.
            
            
               Σε περίπτωση απόρριψης αίτησης συμμετοχής στον διαγωνισμό, η εγγύηση επιστρέφεται εντός 14 ημερών από την ημερομηνία κοινοποίησης της απόρριψης στον αιτούντα.
            
         
               14.
            
            
               Θα παρακρατηθεί η εγγύηση του αιτούντος που θα επιλεγεί, ενώ οι εγγυήσεις όλων των υπολοίπων αιτούντων θα επιστραφούν εντός 14 ημερών από τη δημοσίευση της απόφασης του Υπουργικού Συμβουλίου σχετικά με τη χορήγηση άδειας αναζήτησης και έρευνας στην Εφημερίδα της Κυβερνήσεως.
            
         
               15.
            
            
               Οι αιτήσεις συμμετοχής στον διαγωνισμό και οι προσφορές των υποψηφίων στο πλαίσιο του διαγωνισμού υποβάλλονται στη βουλγαρική γλώσσα στο Υπουργείο Οικονομίας, Ενέργειας και Τουρισμού, Triaditza 8, Σόφια, σύμφωνα με τις απαιτήσεις του άρθρου 46 του νόμου περί υπογείου φυσικού πλούτου.
            
         
               16.
            
            
               Οι προσφορές πρέπει να πληρούν τις απαιτήσεις και τους όρους που αναφέρονται στο φάκελο του διαγωνισμού.
            
         
               17.
            
            
               Ο διαγωνισμός διενεργείται ακόμη και στην περίπτωση που γίνει δεκτός να συμμετάσχει ένας μοναδικός υποψήφιος.
            
         
               18.
            
            
               Ο Υπουργός Οικονομίας, Ενέργειας και Τουρισμού εξουσιοδοτείται:
            
         
               18.1.
            
            
               να αποστείλει την παρούσα απόφαση προς δημοσίευση στην Επίσημη Εφημερίδα της Ευρωπαϊκής Ένωσης, στην Επίσημη Εφημερίδα της Δημοκρατίας της Βουλγαρίας και προς ανάρτηση στο διαδικτυακό τόπο του Υπουργικού Συμβουλίου·
            
         
               18.2.
            
            
               να διοργανώσει τον διαγωνισμό.
            
         
               19.
            
            
               Προσφυγές ακύρωσης της παρούσας απόφασης μπορούν να κατατεθούν στο Ανώτατο Διοικητικό Δικαστήριο εντός 14 ημερών μετά τη δημοσίευσή της στην Επίσημη Εφημερίδα της Ευρωπαϊκής Ένωσης.
            
         
      
         
            Ο πρωθυπουργός
         
         Boyko BORISOV
         
      
      
         
            Ο γενικός γραμματέας του Υπουργικού Συμβουλίου
         
         Rosen ZHELYAZKOV
         
      
      
         Ακριβές αντίγραφο,
         
            Ο διευθυντής προεδρίας της κυβερνήσεως
         
         Vesselin DAKOV
         
      
   
   
      ΠΑΡΑΡΤΗΜΑ
      
         ΠΙΝΑΚΑΣ ΓΕΩΓΡΑΦΙΚΩΝ ΣΥΝΤΕΤΑΓΜΕΝΩΝ
      
      Γεωγραφικές συντεταγμένες (σύστημα συντεταγμένων του 1950) του τεμαχίου 1-18 «Trakiya»:
      
                  1.
               
               
                  41° 50′ 34,275″ Β
               
               
                  25° 42′ 41,441″ Α
               
            
                  2.
               
               
                  41° 50′ 45,014″ Β
               
               
                  26° 00′ 44,523″ Α
               
            
                  3.
               
               
                  41° 52′ 55,884″ Β
               
               
                  26° 00′ 42,506″ Α
               
            
                  4.
               
               
                  41° 53′ 06,026″ Β
               
               
                  26° 22′ 23,117″ Α
               
            
                  5.
               
               
                  41° 49′ 17,984″ Β
               
               
                  26° 22′ 24,265″ Α
               
            μεθόριος με την Τουρκία και την Ελλάδα:
      
                  6.
               
               
                  41° 39′ 31,125″ Β
               
               
                  26° 04′ 10,596″ Α
               
            
                  7.
               
               
                  41° 39′ 23,120″ Β
               
               
                  25° 49′ 25,406″ Α
               
            
                  8.
               
               
                  41° 46′ 21,391″ Β
               
               
                  25° 49′ 17,766″ Α
               
            
                  9.
               
               
                  41° 46′ 18,068″ Β
               
               
                  25° 42′ 36,679″ Α
               
            
                  10.
               
               
                  41° 50′ 34,275″ Β
               
               
                  25° 42′ 41,441″ Α